Ivan Mužić - Wikipedija

# Ivan Mužić

### Izvor: Wikipedija

Ivan Mužić (Solin, 14. rujna 1934.), hrvatski povjesničar i publicist.

Aktivan katolički laik. Glavna područja njegovog povjesničarskog rada su masonstvo (osmo dopunjeno izdanje monografije Masonostvo u Hrvata izašlo 2005.) i porijeklo Hrvata. Strasni je polemičar sa stajališta hrvatskog nacionalizma i katoličanstva.

Završio Klasičnu gimaziju u Splitu 1953. Diplomirao pravo na Sveučilištu u Zagrebu 1958. Bio član prvoga Pastoralnog vijeća Nadbiskupije Splitsko-makarske. Delegat hrvatske Katoličke crkve na Svjetskom kongresu katoličkih laika 1967. u Rimu. Radio kao odvjetnik od 1965. do 1972., kada je suspendiran kao neprijatelj komunističkog režima. Zatvaran kao hrvatski nacionalist dva puta. Od godine 1972. do 1975. protiv njega se vodio politički proces pred Okružnim sudom u Splitu, ali je oslobođen od Vrhovnog suda u Zagrebu 1975. “zbog nedostatka dokaza”.

Objavio dva povijesno-politička spisa: Razmatranja o povijesti Hrvata (1967.); Hrvatska politika i jugoslavenska ideja (1969.) Autor je i knjige o metafizici povijesti: Isus Krist i Izrael (1976, 2/2001),

Od povijesnih djela objavio: Katolička crkva u Kraljevini Jugoslaviji (1978), Pavelić i Stepinac (1991), Katolička crkva, Pavelić und Stepinac (2/1997, 3/2002); Stjepan Radić 1918-1928 (1980, 2/1987, 3/1988, 4/1990); Masonstvo u Hrvata (1983, 2/1983, 3/1984, 4/1989, 5/1993, 6+7/2001); Hrvati i autohtonost/Podrijetlo i pravjera Hrvata/ (1989, 2/1992, 3/1994, 4/1996, 5/1997, 6/1998, 7/2001); Masoni u Hrvatskoj 1918-1967 (1993); Hitler i Izrael (1995, 2/1997, 3/2000); Hrvatska kronika 547-1089 (1998, 2/1999, 3/2001, 4/2001, 5/2002).

Koautor je knjige Hrvatska povijest (2002, 2/2002).

## [uredi] Djela

Navedeni su neki naslovi knjiga kojima je autor. Njegove knjige često imaju više izdanja, prerađenih i dopunjavanih, a ponekad se mijenja i naslov; navedena su posljednja izdanja. Takođe je urednik više knjiga.

- Pavelić i Stepinac, Split: Logos, 1991.
- Hrvati i autohtonost na teritoriju rimske provincije Dalmacije, Split: Knjigotisak, 2001. (7. izdanje. Raniji naslovo: Podrijetlo i pravjera Hrvata)
- Isus Krist i Izrael u smislu povijesti, Split: Laus, 2001. (2. potpuno prerađeno izdanje)
- Katolička crkva i Stepinac, Split: Marjan tisak, 2005 (4. izdanje)
- Masonstvo u Hrvata, Split: naklada Bošković, 2005 (8. izdanje)

## [uredi] Vanjske poveznice

- Bog i Hrvati: Odabrane rasprave i članci Ivana Mužića

Dobavljeno iz "http://hr.wikipedia.org../../../i/v/a/Ivan_Mu%C5%BEi%C4%87_24ac.html"

Kategorija: Hrvatski povjesničari

##### Views

- Članak
- Razgovor
- Trenutna inačica

##### Traži